Na temelju članka 6. Zakona o socijalnoj skrbi („Narodne novine", broj: 157/13, 152/14 , 99/15,52/16,16/17. i 130./17.) i članka 30. Statuta Općine Cernik („Službeni glasnik“ općine Cernik 2/18, 1/20, 2/21) Općinsko vijeće Općine Cernik na svojoj 32. sjednici održanoj dana 20. ožujka 2025. godine, donijelo je

**ODLUKU O IZVRŠENJU PROGRAMA**

**KORIŠTENJA SREDSTAVA SOCIJALNE SKRBI**

**NA PODRUČJU OPĆINE CERNIK U 2024. GODINI**

**OPĆE ODREDBE**

Članak 1.

Ovim Programom utvrđuje se osiguranje i način korištenja sredstava socijalne skrbi na području općine Cernik u 2024. godini, koja se osiguravaju u Proračunu Općine Cernik.

Članak 2.

Općina Cernik je u Proračunu Općine Cernik 2024. godinu, Program socijalne zaštite i novčanih pomoći osnovnoj i srednjoj školi, predvidjela iznos financijskih sredstava u visini od 89.918,74 eur, a izvršeno je 63.480,53 eur.

Sredstva iz prethodnog stavka koriste se sukladno Odluci o socijalnoj skrbi na području

općine Cernik i ovom Programu, a u skladu sa Odlukom o izvršenju Proračuna Općine Cernik za 2024. godinu.

Članak 3.

Sredstva iz prethodnog članka koristiti će se za:

- pomoć za pokriće troškova stanovanja obiteljima slabijeg imovinskog stanja

- sufinanciranje cijene ogrijeva

- sufinanciranje poštanskih usluga

- sufinanciranje aktivnosti Crvenog križa

- jednokratnu novčanu pomoć za novorođenče

- pomoć u školovanju

- sufinanciranje školskog prijevoza

- nabavka udžbenika

**-** prigodni darovi mještanima općine

**1. Pomoć za podmirenje troškova stanovanja**

Sukladno Zakonu o socijalnoj skrbi jedinica lokalne samouprave dužna je u svom proračunu

osigurati sredstva za ostvarivanje prava na podmirenje troškova stanovanja. Troškovi stanovanja odnose se na najamninu, komunalne naknade, električnu energiju, plin, grijanje, vodu, odvodnju i druge troškove stanovanja u skladu s posebnim propisima. Pravo na pomoć za podmirenje troškova stanovanja ima samac ili obitelj pod uvjetima i na način propisanim Pravilnikom o socijalnoj skrbi Općine Cernik.

**Ukupno planirana sredstva rebalansom: 1.500,00 eur**

**Izvršeno: 2.523,60 eur**

**2. Pomoć za troškove ogrjeva**

Sukladno Zakonu o socijalnoj skrbi jedinica lokalne samouprave dužna je u svom proračunu

planirati sredstva za ostvarivanje prava na podmirenje troškova ogrijeva. Pravo na pomoć za podmirenje troškova ogrijeva ima samac ili obitelj pod uvjetima i na način propisanim Pravilnikom o socijalnoj skrbi Općine Cernik.

**Ukupno planirana sredstva rebalansom: 3.571,67 eur Izvršeno: 3.571,67 eur**

**3. Sufinanciranje poštanskih usluga**

Iz sredstava navedenih u članku 2. osigurat će se sredstva za sufinanciranje poštanskih usluga za plaćanje naknade poštarine za komunalne usluge, slivne vode i grobnu naknadu.

**Ukupno planirana sredstva rebalansom: 6.636,00 eur**

**Izvršeno: 903,00 eur**

**4. Program sufinanciranja rada Crvenog križa**

Iz sredstava navedenih u članku 2. osigurati će se dio za sufinanciranje aktivnosti gradske organizacije Crvenog križa Nova Gradiška sukladno Zakonu o Crvenom križu.

**Ukupno planirana sredstva: 7.575,07 eur**

**Izvršeno: 7.575,07 eur**

**5. Novčana pomoć za opremu novorođenog djeteta**

Odlukom o socijalnoj skrbi Općine Cernik propisano je da novčanu pomoć za opremu novorođenog djeteta ostvaruje jedan od roditelja s prebivalištem na području Općine. Za prvo dijete iznos novčane pomoći iznosi 265,45 eur, za drugo 398,17 eur, za treće 1.061,78 eur a četvrto i svako sljedeće dijete 1.327,23 eur.

**Ukupno planirana sredstva rebalansom: 13.000,00 eur**

**Izvršeno: 12.476,03 eur**

**6. Pomoć u školovanju**

Iz sredstava navedenih u članku 2. osigurati će se dio za sufinanciranje školovanja djeci slabijeg imovnog stanja kroz isplate stipendija.

**Ukupno planirana sredstva: 27.000,00 eur**

**Izvršeno: 20.500,00 eur**

**7. Sufinanciranje školskog prijevoza**

Iz sredstava navedenih u članku 2. osigurat će se sredstva u visini 25% mjesečne karte za autobusni prijevoz i 15% za željeznički prijevoz učenika.

**Ukupno planirana sredstva rebalansom: 8.000,00 eur**

**Izvršeno: 7.663,38 eur**

**7. Prigodni darovi mještanima općine**

Iz sredstava navedenih u članku 2. osigurat će se sredstva za prigodne darove mještanima općine na području općine Cernik .

**Ukupno planirana sredstva: 14.636,00 eur**

**Izvršeno: 304,40 eur**

**9. Sufinanciranje mladih obitelji**

Program kojim se pomaže mladim obiteljima koje su na području općine Cernik kupile kuću ili krenuli sa njenom izgradnjom u 2024. godini.

**Ukupno planirana sredstva: 8.000,00 eur**

**Izvršeno: 7.963,38 eur**

Članak 4.

Ovaj Program javnih potreba sastavni je dio godišnjeg izvještaja o izvršenju Proračuna Općine Cernik za 2024., te će se objaviti u Službenom glasniku Općine Cernik.

OPĆINSKO VIJEĆE

OPĆINE CERNIK

KLASA: 400-04/25-01/1

URBROJ: 2178-16-02-25-/02-8

Cernik, 20. ožujak 2025.

Predsjednik općinskog vijeća:

Hrvoje Žakić, dipl.inž.šum.